**ADATKEZELÉSI TÁJÉKOZTATÓ**

**Szombathely Megyei Jogú Város Önkormányzata és Polgármesteri Hivatala tulajdonában lévő vagyonnal való gazdálkodás során a magánszemélyek adatainak kezeléséről**

*/Hatályos: 2022. június 1. napjától/*

1. **BEVEZETŐ**

Szombathely Megyei Jogú Város Polgármesteri Hivatala (a továbbiakban: Hivatal vagy Adatkezelő) az önkormányzati és hivatali tulajdonban álló ingók és ingatlanok értékesítése, ingyenes szerzése, bérbeadása, illetve kisajátítása során az eljárásban résztvevő természetes személyek és egyéni vállalkozók személyes adatait bizalmasan, a hatályos jogszabályi előírásokkal összhangban kezeli, gondoskodik azok biztonságáról, megteszi azokat a technikai és szervezési intézkedéseket, amelyek a vonatkozó jogszabályi rendelkezések érvényre juttatásához szükségesek.

A Hivatal a jelen tájékoztatóban foglalt előzetes tájékoztatást az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. és 14. cikkében foglaltak szerint adja.

1. **AZ ADATKEZELŐ ÉS KÉPVISELŐJE ELÉRHETŐSÉGEI**

Az adatkezelő neve: Szombathely Megyei Jogú Város Polgármesteri Hivatala

Székhelye: 9700 Szombathely, Kossuth L. utca 1-3.

Levelezési címe: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **AZ ADATKEZELÉS CÉLJA, JOGALAPJA, AZ ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE, AZ ADATOK FORRÁSA**
2. Az adatkezelés célja és jogalapja:

|  |  |  |
| --- | --- | --- |
| **Tevékenység megnevezése** | **Az adatkezelés célja** | **Az adatkezelés jogalapja** |
| önkormányzati és hivatali tulajdonban álló ingók és ingatlanok értékesítése, ingyenes szerzése, bérbeadása | a megfelelő vagyongazdálkodási eljárás lefolytatása, pályázók beazonosítása, a szerződés megkötése és teljesítése | GDPR 6. cikk (1) bekezdés b) pontja – az adatkezelés szerződés teljesítéséhez szükséges |
| ingatlanok kisajátítása | kisajátítást pótló szerződés megkötése vagy kisajátítási eljárás lefolytatásának kezdeményezése | GDPR 6. cikk (1) bekezdés e) pontja – az adatkezelés az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges |

1. Az adatkezeléssel érintett személyek köre: az eljárásban részt vevő természetes személyek és egyéni vállalkozók (továbbiakban: Érintettek).
2. A kezelt adatok köre:

név, születési név, születési hely, születési idő, anyja neve, lakóhely, személyazonosító-, lakcím-, és adóazonosító igazolvány másolata, telefonszám, e-mailcím, bankszámlaszám.

1. A személyes adatok forrása:

Kisajátítás kezdeményezése esetén az Érintettek adatait az Adatkezelő a Földhivatal által vezetett ingatlan-nyilvántartásból szerzi.

1. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
2. Az adatok megismerésére jogosult személyek köre: a személyes adatokat a Hivatal szervezetén belül a vagyongazdálkodási feladatokat ellátó belső szervezeti egység illetékes munkatársai, a jegyző, valamint a döntéshez szükséges adatokat a képviselő-testület és annak illetékes bizottságai ismerhetik meg.
3. Adattovábbítás: A személyes adatok a pénzügyi feladatokat ellátó belső szervezeti egység részére, továbbá eljárástól függően a SZOVA Szombathelyi Vagyonhasznosító és Városgazdálkodási Nonprofit Zrt., az illetékes Földhivatal, illetve a Vas Megyei Kormányhivatal részére kerülnek továbbításra.
4. Adatfeldolgozók: Az Adatkezelő az adatkezelési cél elérése érdekében adatfeldolgozót nem vesz igénybe.
5. **ADATKEZELÉS HELYE, MÓDJA, IDŐTARTAMA**
6. Az adatkezelés helye, módja:

Az adatok elektronikusan a Hivatal informatikai szerverén, papír alapú iratok esetén az Adatkezelő székhelyén található irattárban a Hivatal Iratkezelési Szabályzatában foglaltak szerint kerülnek megőrzésre.

1. Az adatok megőrzésének ideje:
* Nyertes pályázat és kisajátítás esetén az eljárás befejezését követően az iratokat a Hivatal Iratkezelési szabályzatában előírt ideig kell őrizni, azután gondoskodni kell azok levéltári őrizetbe adásáról.
* Sikertelen pályázat esetén az eredményről történő értesítést követően az adatok törlésre kerülnek.
1. **ADATBIZTONSÁG**

A Hivatal gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá tiltakozzon a személyes adatok kezelése ellen. Az Érintett a fentiekben meghatározott jogait az adatkezelő elérhetőségein gyakorolhatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint a zároláshoz (adatkezelés korlátozásához) való jog*

Az Érintett személy a megadott adatainak helyesbítését, a törlését, valamint zárolását az Adatkezelő elérhetőségein keresztül kérheti.

1. *A tiltakozáshoz való jog*

A közhatalmi tevékenység keretében végzett adatkezelés tekintetében az Érintett az Adatkezelő elérhetőségein keresztül a saját helyzetével kapcsolatos okokból bármikor tiltakozhat az adatkezelés ellen, ha álláspontja szerint a Hivatal a személyes adatait nem a jelen adatkezelési tájékoztatóban megjelöltek szerint kezeli.

1. *Az adathordozhatósághoz való jog*

Az Érintett jogosult arra, hogy a rá vonatkozó, általa a Hivatal rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelő egy másik adatkezelőnek továbbítsa.

1. **JOGORVOSLATHOZ VALÓ JOG**

Amennyiben a személyes adatainak kezelésével kapcsolatos panasza, problémája merülne fel, ezt a Hivatal elérhetőségein jelezheti a panasz békés rendezése érdekében. Amennyiben ez nem vezetne eredményre, úgy személyes adataival kapcsolatos bármely jogsértés észlelése esetén az illetékes bírósághoz vagy az adatvédelmi hatósághoz fordulhat.

Elérhetőségek:

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: jegyzo@szombathely.hu

Honlap: https://www.szombathely.hu

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu